cyanic-selkie/wikianc huggingface dataset:
ยุทธการที่เดียนเบียนฟู
เบอาทริส
โดยมากฝรั่งเศสเชื่อว่าเวียดมินห์ทำการยิงปืนใหญ่ตรง อันเป็นวิธีที่พลประจำปืนแต่ละคนทำการกำหนดตำแหน่งปืนใหญ่เอง (ต่างจากการยิงเล็งจำลอง ซึ่งตำแหน่งที่ตั้งปืนใหญ่จะมองไม่เห็นตำแหน่งเป้าหมายโดยตรง และจำต้องอาศัยผู้ตรวจการณ์ปืนใหญ่หน้าในการชี้เป้า) การเล็งจำลอง ซึ่งมักถือกันว่าเหนือกว่าการยิงตรงมาก ต้องอาศัยพลประจำปืนที่มีประสบการณ์และได้รับการฝึกมาดี เช่นเดียวกับการสื่อสารที่ดี ซึ่งเวียดมินห์ขาดแคลน นาวาร์เขียนว่า "ด้วยอิทธิพลของที่ปรึกษาชาวจีน ผู้บัญชาการเวียดมินห์ได้ใช้กระบวนการที่ค่อนข้างจะแตกต่างจากวิธีดั้งเดิม ปืนใหญ่ถูกติดตั้งเพียงกระบอก ๆ ... พวกเขาขุดโพรงใต้ดินที่สามารถกันกระสุนปืนใหญ่ได้ และยิงปืนใหญ่โดยตรงจากช่อง... การใช้ปืนใหญ่และปืนต่อสู้อากาศยานวิธีนี้จะเป็นไปได้ก็ต่อเมื่อมีรูมดขนาดกว้างใหญ่ที่พวกเวียดมินห์สร้างขึ้นเท่านั้น และได้ก่อให้เกิดความยุ่งเหยิงในการประมาณการทั้งหมดของทหารปืนใหญ่ของฝ่ายเรา" ผู้บังคับการหน่วยปืนใหญ่ฝรั่งเศส พันเอกชาร์ล ปีร็อต ถึงกับคลุ้มคลั่งที่ตนไม่มีความสามารถที่จะยิงตอบโต้ปืนใหญ่ที่อำพรางอย่างดีของเวียดมินห์ เขาจึงเข้าไปในโพรงใต้ดินของเขาและทำอัตวินิบาตกรรมด้วยระเบิดมือ ร่างของเขาถูกฝังไว้โดยปิดเป็นความลับเพื่อป้องกันการสูญเสียขวัญและกำลังใจในหมู่กำลังพลฝรั่งเศส
กาบรีแยล
เดอ กัสทรีได้ออกคำสั่งให้ตีโต้ตอบเพื่อปลดปล่อยกาบรีแยล อย่างไรก็ดี ในระหว่างการจัดกำลัง พันเอกปีแยร์ ล็องแกล เลือกที่จะพึ่งพากองพันพลร่มเวียดนามที่ 5 ซึ่งเพิ่งจะกระโดดร่มสู่สนามรบเมื่อวานนี้และยังคงเหนื่อยล้า แม้บางส่วนของกองกำลังตีโต้ตอบจะไปถึงกาบรีแยล แต่กองกำลังที่เหลืออยู่ส่วนใหญ่ก็ไม่สามารถเคลื่อนที่ได้เนื่องจากปืนใหญ่เวียดมินห์และประสบความสูญเสียอย่างหนัก เวลา 8.00 น. วันรุ่งขึ้น กองพันแอลจีเรียร่นถอย ละทิ้งกาบรีแยลให้อยู่ภายใต้การควบคุมของเวียดมินห์ ฝ่ายฝรั่งเศสเสียทหาร 1,000 นายในการป้องกันกาบรีแยล ส่วนเวียดมินห์เสียทหารระหว่างโจมตีไประหว่าง 1,000-2,000 นาย
อาน-มารี
อาน-มารีได้รับการป้องกันโดยกำลังชาวไท ซึ่งเป็นชนกลุ่มน้อยในเวียดนามที่ภักดีต่อฝรั่งเศส เป็นเวลาหลายสัปดาห์ที่ซ้าปได้แจกจ่ายใบปลิวโฆษณาชวนเชื่อบ่อนทำลาย โดยบอกแก่ชาวไทว่านี่ไม่ใช่การสู้รบของพวกเขา การเสียเบอาทริสและกาบรีแยลได้ทำให้พวกเขาเสียขวัญอย่างมาก เช้าวันที่ 17 มีนาคม ขณะยังมีหมอกบดบังทัศนวิสัย กองกำลังชาวไทส่วนใหญ่ได้ละทิ้งที่มั่นหรือแปรพักตร์ไป ทหารฝรั่งเศสและชาวไทที่เหลืออยู่ที่อาน-มารีถูกบีบให้ต้องร่นถอยเช่นกัน
ภาวะสงบนิ่ง
ระหว่างวันที่ 17 มีนาคมถึง 30 มีนาคมเป็นช่วงที่การรบอยู่ในภาวะสงบนิ่ง ฝ่ายเวียดมินห์ได้บีบวงล้อมเพิ่มเติมเข้ามายังบริเวณตอนกลางของฝรั่งเศส (อันประกอบด้วยที่มั่นอูว์แก็ต ดอมีนิก โกลดีน และเอลียาน) ตัดขาดที่มั่นอีซาแบลและทหาร 1,809 นาย อย่างเห็นผล ในระยะนี้ ฝรั่งเศสประสบวิกฤตอันตึงเครียดเกี่ยวกับการบังคับบัญชา "มีหลักฐานน่าเจ็บปวดต่อนายทหารอาวุโสภายในที่มั่นที่ถูกปิดล้อม แม้กระทั่งกอญีที่ฮานอย ว่าเดอ กัสทรีไร้ความสามารถที่จะจัดการการป้องกันที่เดียนเบียนฟู และยิ่งสำคัญไปกว่านั้น หลังจากกองรักษาด่านทางเหนือตกอยู่ในเงื้อมมือข้าศึก เขาก็ปลีกตัวไปอยู่คนเดียวในบังเกอร์ของเขา ดังนั้น ในทางปฏิบัติแล้ว เขาได้สละอำนาจการบังคับบัญชาของเขา" ในวันที่ 17 มีนาคม กอญีพยายามที่จะบินมายังเดียนเบียนฟูและรับช่วงบัญชาการ แต่เครื่องบินของเขาถูกขับออกไปด้วยการยิงปืนต่อสู้อากาศยาน กอญีตัดสินใจจะกระโดดร่มลงมายังที่มั่นที่ถูกล้อม แต่เสนาธิการของเขาห้ามเอาไว้
การเก็บตัวของเดอ กัสทรีในบังเกอร์ของตน ประจวบกับการที่ผู้บังคับบัญชาของเขาไม่สามารถหาผู้มาแทนได้ ได้ก่อให้เกิดสุญญากาศในตำแหน่งผู้นำของกองบัญชาการฝรั่งเศส วันที่ 24 มีนาคม ได้เกิดเหตุการณ์หนึ่งขึ้นซึ่งจะกลายมาเป็นข้อถกเถียงทางประวัติศาสตร์ภายหลัง นักประวัติศาสตร์ เบอร์นาร์ด ฟอลล์ ได้เขียนตามบันทึกความทรงจำของล็องแกลว่า พันเอกล็องแกลและผู้บัญชาการพลร่มที่ติดตามเขา พร้อมอาวุธครบมือ ได้เผชิญหน้ากับเดอ กัสทรีในบังเกอร์ของเขาในวันนั้น พวกเขาบอกแก่กัสทรีว่าเขาจะยังคงมีสถานะเป็นผู้บัญชาการต่อไป แต่ล็องแกลจะเป็นผู้ใช้อำนาจแทน ฟอลล์ระบุว่า เดอ กัสทรี ยอมรับการจัดการดังกล่าวโดยไม่มีการประท้วง แม้เขาจะยังใช้อำนาจส่วนบังคับบัญชาบ้างหลังจากนั้น ฝ่ายฟิลลิป บี. เดวิดสัน กล่าวว่า "ความจริงดูเหมือนจะเป็นว่าล็องแกลรับช่วงบัญชาการอย่างมีประสิทธิภาพที่เดียนเบียนฟู และว่ากัสทรีกลายมาเป็น "ผู้บัญชาการนอกตำแหน่ง" ผู้ถ่ายถอดข้อความไปยังฮานอยและเสนอคำแนะนำเกี่ยวกับกิจการในเดียนเบียนฟู" อย่างไรก็ดี ฌูล รัว มิได้กล่าวถึงเหตุการณ์ดังกล่าว และมาร์ติน วินโดรว์โต้แย้งว่า "การยึดอำนาจของพลร่ม" ดูเหมือนว่าจะไม่เคยเกิดขึ้นเลย นักประวัติศาสตร์ทั้งสองคนบันทึกว่า เป็นที่ทราบกันดีว่าล็องแกลและมาร์แซล บีฌาร์ มีความสัมพันธ์อันดีกับนายทหารบังคับบัญชาของพวกเขา
การส่งกำลังบำรุงทางอากาศของฝรั่งเศสได้รับความสูญเสียอย่างหนักจากปืนกลของเวียดมินห์ใกล้กับลานบินชั่วคราว วันที่ 27 มีนาคม นีโก ผู้บัญชาการการขนส่งทางอากาศฮานอย สั่งการให้การส่งเสบียงทุกครั้งกระทำที่ความสูงจากพื้นดินขั้นต่ำ 2,000 เมตร โดยที่คาดการณ์ไว้ว่าความสูญเสียจะยังสูงเช่นเดิม เดอ กัสทรีสั่งการให้โจมตีปืนกลของเวียดมินห์ซึ่งอยู่ห่างออกไปทางตะวันตกของเดียนเบียนฟูราว 3 กิโลเมตร การโจมตีดังกล่าวลงเอยด้วยความสำเร็จสมบูรณ์ของฝรั่งเศสอย่างผิดหูผิดตา ทหารเวียดมินห์เสียชีวิตไป 350 นาย และปืนกลต่อสู้อากาศยาน 17 กระบอกถูกทำลาย ในขณะที่ฝ่ายฝรั่งเศสเสียทหารไปเพียง 20 นายเท่านั้น
การโจมตี 30 มี.ค.–5 เม.ย.
การรบในระยะต่อไปเป็นระยะที่การโจมตีของเวียดมินห์กระจุกอยู่บริเวณที่มั่นของฝรั่งเศสในพื้นที่เดียนเบียนฟูตอนกลางมากขึ้น โดยเฉพาะอย่างยิ่ง เอลียานและดอมีนิก พื้นที่ทั้งสองนี้ได้รับการป้องกันโดยกองพันกำลังพลน้อยกว่ามาตรฐาน 5 กองพัน ซึ่งประกอบขึ้นด้วยชาวฝรั่งเศส กองทหารต่างด้าว ชาวเวียดนาม ชาวแอฟริกัน และชาวไท ซ้าปวางแผนที่จะใช้ยุทธวิธีจากการปะทะกันประปรายที่เบอาทริสและกาบรีแยลครั้งก่อนมาใช้อีกครั้งหนึ่ง
เวลา 19.00 น. ของวันที่ 30 มีนาคม กองพลเวียดมินห์ที่ 312 ได้ยึดที่มั่นดอมีนิก 1 และ 2 ทำให้ดอมีนิก 3 เป็นกองรักษาด่านชั้นสุดท้ายระหว่างเวียดมินห์และกองบัญชาการใหญ่ฝ่ายฝรั่งเศส เช่นเดียวกับโอบล้อมตำแหน่งทั้งหมดที่ตั้งอยู่ทางตะวันออกของแม่น้ำ เมื่อถึงจุดนี้ กรมทหารปืนใหญ่อาณานิคมที่ 4 ของฝรั่งเศสได้เข้าสู่การรบ และทำการติดตั้งปืนใหญ่กระบอกสั้นขนาด 105 มม. และทำการยิงโดยตรงใส่ทหารเวียดมินห์ฝ่ายเข้าตี ทำให้เกิดหลุมขนาดใหญ่ในแถวทหาร ทหารฝรั่งเศสอีกกลุ่มหนึ่งซึ่งประจำอยู่ใกล้กับสนามบิน ได้เปิดฉากยิงใส่เวียดมินห์ด้วยปืนกลต่อสู้อากาศยาน บีบให้เวียดมินห์ต้องล่าถอย
แต่การเข้าตีของเวียดมินห์ที่เกิดขึ้นพร้อมกันนั้นประสบความสำเร็จมากกว่าในที่อื่น กองพลที่ 316 ยึดเอลียาน 1 จากทหารโมร็อกโกฝ่ายตั้งรับ และเอลียาน 2 ครึ่งหนึ่งถูกยึดได้ก่อนเที่ยงคืน อีกด้านหนึ่งของเดียนเบียนฟู กองพลที่ 308 เข้าตีอูว์แก็ต 7 และเกือบประสบความสำเร็จในการทะลวงผ่านแนวป้องกัน แต่จ่าทหารฝรั่งเศสนายหนึ่งได้บังคับบัญชาทหารฝ่ายตั้งรับและอุดช่องโหว่นั้น
ไม่นานหลังมืดของวันที่ 31 มีนาคม ล็องแกลกล่าวแก่พันตรีมาร์แซล บีฌาร์ ผู้นำการป้องกันที่เอลียาน ให้กลับล่าถอยข้ามแม่น้ำมา บีฌาร์ปฏิเสธ โดยกล่าวว่า "ตราบเท่าที่ผมยังมีทหารหนึ่งนายรอดชีวิต ผมก็จะไม่ยอมปล่อยเอลียาน 4 ไม่เช่นนั้นเดียนเบียนฟูก็จบกัน" กลางคืนของวันที่ 31 มีนาคม กองพลที่ 316 เข้าตีเอลียาน 2 ในขณะที่ปรากฏว่าฝรั่งเศสเกือบจะพ่ายแพ้นั้น รถถังฝรั่งเศสจำนวนหนึ่งก็เดินทางมาถึง และช่วยผลักดันทหารเวียดมินห์ให้ล่าถอยกลับไป การเข้าตีขนาดเล็กกว่าที่เอลียาน 4 ก็ถูกผลักดันกลับไปเช่นกัน เวียดมินห์ยึดอูว์แก็ต 7 ได้ แต่ก็ถูกขับไล่ออกมาหลังจากการตีโต้ตอบของฝรั่งเศสเมื่อรุ่งสางของวันที่ 1 เมษายน
น้ำมันดอกทานตะวัน
น้ำมันทานตะวัน เป็นน้ำมันไม่ระเหยที่สกัดจากเมล็ดทานตะวัน น้ำมันทานตะวันเป็นที่นิยมใช้ในอาหารอย่างน้ำมันทอด และในสูตรเครื่องสำอางที่ทำให้ผิวนวล น้ำมันดอกทานตะวันมีการผลิตเชิงอุตสาหกรรมครั้งแรกในปี ค.ศ. 1835 ในจักรวรรดิรัสเซีย แหล่งผลิตน้ำมันทานตะวันที่ใหญ่ที่สุดในโลกในขณะนี้ คือประเทศยูเครนและประเทศรัสเซีย
ภาวะสิ้นยินดี
ในทางจิตวิทยา ภาวะสิ้นยินดี (anhedonia; มาจากรากศัพท์ภาษากรีก α- a-, ไม่, ไม่มี + ηδονή hēdonē, ความพึงพอใจ) เป็นภาวะที่ไม่สามารถเกิดความพึงพอใจในภาวะที่ปกติสามารถสร้างความพึงพอใจได้ เช่น การกิน การออกกำลังกาย ปฏิสัมพันธ์ทางสังคมหรือทางเพศ
ยุทธการที่เดียนเบียนฟู
การโจมตี 30 มี.ค.–5 เม.ย.
การรบดำเนินต่อไปในลักษณะดังนี้อีกหลายคืน เวียดมินห์เข้าตีเอลียาน 2 ซ้ำแล้วซ้ำเล่า แต่ก็ถูกตีจนล่าถอยกลับไปทุกครั้ง ความพยายามที่จะเสริมกำลังที่ตั้งของฝรั่งเศสมีขึ้นหลายครั้ง แต่ก็จำเป็นต้องอาศัยเครื่องบินโดด ๆ ในเวลาไม่ปกติเพื่อหลีกเลี่ยงที่จะได้รับความสูญเสียมหาศาลจากการยิงปืนต่อสู้อากาศยานของเวียดมินห์ กำลังเสริมบางส่วนมาถึงเดียนเบียนฟู แต่ก็ไม่อาจทดแทนความสูญเสียของฝรั่งเศส
การสงครามสนามเพลาะ
วันที่ 5 เมษายน หลังจากการสู้รบยาวนานตอนกลางคืน เครื่องบินขับไล่ทิ้งระเบิดและปืนใหญ่ของฝรั่งเศสได้สร้างความสูญเสียอย่างมากเป็นพิเศษต่อกรมทหารของเวียดมินห์กรมหนึ่งที่อยู่ในพื้นที่โล่ง เมื่อถึงจุดนั้น ซ้าปได้ตัดสินใจเปลี่ยนยุทธวิธี แม้ซ้าปยังมีวัตถุประสงค์เดิม คือ เพื่อทำลายการป้องกันของฝรั่งเศสทางตะวันออกของแม่น้ำ เขาตัดสินใจที่จะขุดสนามเพลาะและขุดอุโมงค์เพื่อพยายามบรรลุวัตถุประสงค์ดังกล่าว
วันที่ 10 เมษายน ฝรั่งเศสพยายามยึดเอลียาน 1 คืน การสูญเสียเอลียาน 1 เมื่อสิบเอ็ดวันก่อนได้เป็นภัยคุกคามสำคัญต่อเอลียาน 4 และฝรั่งเศสต้องการกำจัดภัยคุกคามนั้น การเข้าตีในช่วงรุ่งสาง ซึ่งบีฌาร์เป็นผู้วางแผน มีขึ้นหลังการระดมยิงด้วยปืนใหญ่อย่างหนักหน่วงช่วงสั้น ๆ ตามด้วยการเข้าตีแทรกซึมของหน่วยเล็ก ๆ และตามด้วยปฏิบัติการเก็บกวาด เอลียาน 1 เปลี่ยนมือกันหลายครั้งในวันนั้น แต่เมื่อถึงเช้าวันรุ่งขึ้น ฝรั่งเศสสามารถยึดครองฐานที่มั่นดังกล่าวได้ เวียดมินห์พยายามที่จะยึดที่มั่นคืนอีกเมื่อเย็นวันที่ 12 เมษายน แต่ก็ถูกผลักดันกลับไป
รายชื่อศิลปินเพลงลูกทุ่ง
รายนามศิลปินเพลงลูกทุ่ง จัดเรียงตามลำดับตัวอักษรนำหน้าชื่อและสกุลจริงของศิลปิน และแสดงชื่อเล่นหรือชื่อในวงการไว้ในวงเล็บ
ยุทธการที่เดียนเบียนฟู
การสงครามสนามเพลาะ
ณ จุดนี้ ขวัญกำลังใจของทหารเวียดมินห์ลดต่ำลงอย่างมาก ระหว่างที่ทั้งสองฝ่ายยังคุมเชิงกันอยู่นี้ ฝรั่งเศสสามารถดักข้อความวิทยุของข้าศึกได้ซึ่งมีข้อความว่า หน่วยทหารทั้งหน่วยปฏิเสธคำสั่งให้เข้าตี และนักโทษคอมมิวนิสต์กล่าวว่า พวกเขาได้รับคำสั่งให้รุกไปข้างหน้า มิฉะนั้นจะถูกยิงโดยนายทหารและนายทหารชั้นประทวนที่อยู่ด้านหลังพวกเขา ที่แย่ไปกว่านั้น เวียดมินห์ขาดเวชบริบาลที่ก้าวหน้า มีคนหนึ่งกล่าวว่า "ไม่มีอะไรกระทบต่อขวัญกำลังใจในการรบมากไปกว่าการที่ทราบดีว่าหากได้รับบาดเจ็บ ทหารจะไม่มีผู้ใดมาคอยดูแลเอาใจใส่" เพื่อปัดป้องวิกฤตดังกล่าว ซ้าปสั่งให้นำกำลังเสริมที่กระปรี้กระเปร่าเข้ามาจากลาว
รายชื่อศิลปินเพลงลูกทุ่ง
ในกรณีไม่ทราบชื่อและสกุลจริงของศิลปินรายใด จะจัดเรียงด้วยชื่อเล่นหรือชื่อในวงการเพลงไปก่อนจนกว่าจะหาข้อมูลชื่อและสกุลจริงได้
ยุทธการที่เดียนเบียนฟู
การสงครามสนามเพลาะ
ระหว่างการสู้รบที่เอลียาน 1 ทางอีกฟากหนึ่งของเดียนเบียนฟู สนามเพลาะของเวียดมินห์เกือบล้อมรอบค่ายอูว์แก็ต 1 และ 6 ทั้งหมด เมื่อวันที่ 11 เมษายน ทหารจากอูว์แก็ต 1 เข้าตี โดยได้รับการสนับสนุนโดยปืนใหญ่จากโกลดีน การเข้าตีนี้มีเป้าหมายที่จะส่งกำลังบำรุงน้ำและเครื่องกระสุนให้อูว์แก็ต 6 การเข้าตีมีซ้ำอีกหลายครั้งในช่วงกลางคืนของวันที่ 14-15 และ 16-17 แม้กำลังบางส่วนไปถึงอูว์แก็ต 6 แต่ฝรั่งเศสก็ประสบความสูญเสียอย่างหนักเช่นกัน อันเป็นเหตุให้ล็องแกลตัดสินใจทิ้งอูว์แก็ต 6 หลังความพยายามที่ล้มเหลวในการเชื่อมแนวป้องกัน ในวันที่ 18 เมษายน ทหารซึ่งป้องกันอูว์แก็ต 6 พยายามตีฝ่าออกมา แต่มีจำนวนน้อยเท่านั้นที่สามารถไปถึงแนวฝรั่งเศส
ภาวะสิ้นยินดี
ภาวะสิ้นยินดีเป็นหนึ่งในอาการสำคัญของความผิดปกติทางอารมณ์ (mood disorder) ชนิดภาวะซึมเศร้า (depression) ตามเกณฑ์การวินิจฉัยอาการทางจิตเวช DSM-IV และ บัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง (ICD) ภาวะสิ้นยินดียังอาจพบได้ในโรคจิตเภท (schizophrenia), บุคลิกภาพชนิด schizoid personality disorder, และความผิดปกติทางจิตอื่น ๆ
ยุทธการที่เดียนเบียนฟู
อีซาแบล
การรบที่อีซาแบลเกิดขึ้นเพียงเล็กน้อยจนวันที่ 30 มีนาคม เมื่อเวียดมินห์ประสบความสำเร็จในการแยกอีซาแบลออกจากค่ายที่เหลือ ทั้งยังสามารถโจมตีกำลังหนุนที่พยายามส่งขึ้นเหนือ หลังจากการระดมยิงปืนใหญ่อย่างหนักต่ออีซาแบลเมื่อวันที่ 30 มีนาคม เวียดมินห์ได้เริ่มใช้ยุทธวิธีการสงครามสนามเพลาะแบบเดียวกับที่ใช้กับค่ายตอนกลง เมื่อถึงปลายเดือนเมษายน อีซาแบลก็ขาดเสบียงน้ำและเครื่องกระสุนก็ร่อยหรอเกือบหมด
การโจมตีขั้นสุดท้าย
เวียดมินห์โจมตีครั้งใหญ่ต่อฝ่ายตั้งรับที่อ่อนเปลี้ยในคืนวันที่ 1 พฤษภาคม ซึ่งยึดค่ายเอลียาน 1 ดอมีนิก 3 และอูว์แก็ต 5 แม้ฝรั่งเศสจะสามารถผลักดันการเข้าตีหลายครั้งที่ค่ายเอลียาน 2 เมื่อวันที่ 6 พฤษภาคม เวียดมินห์ได้เริ่มโจมตีครั้งใหญ่ต่อเอลียาน 2 อีกครั้ง ซึ่งเวียดมินห์ได้นำเครื่องยิงจรวดคาตูย์ชามาเข้าร่วมการเข้าตีเป็นครั้งแรกด้วย ปืนใหญ่ฝรั่งเศสใช้นวัตกรรมการยิงเทคนิค "ยิงพร้อมกัน ณ เป้าหมาย" เพื่อที่ปืนใหญ่จากตำแหน่งที่อยู่คนละจุดกันจะสามารถโจมตีใส่เป้าหมายได้ในเวลาเดียวกัน การระดมยิงด้วยปืนใหญ่นี้เอาชนะการโจมตีระลอกแรกได้ ทว่าอีกไม่กี่ชั่วโมงถัดมาในคืนนั้น เวียดมินห์ได้จุดระเบิดบ่อทุ่นระเบิด ซึ่งทำให้เอลียาน 2 ถูกระเบิด เมื่อเวียดมินห์เข้าตีอีกครั้งหนึ่ง ก็สามารถเอาชนะฝ่ายตั้งรับได้ภายในเวลาไม่กี่ชั่วโมง
เมื่อวันที่ 7 พฤษภาคม ซ้าปออกคำสั่งให้โจมตีเต็มกำลังต่อกองกำลังฝรั่งเศสที่เหลืออยู่ ด้วยทหารเวียดมินห์กว่า 25,000 นายซึ่งมากกว่าทหารฝรั่งเศสประจำการที่มีจำนวนน้อยกว่า 3,000 นาย เมื่อเวลา 17.00 น. เดอ กัสทรีได้วิทยุไปถึงกองบัญชาการใหญ่ฝรั่งเศสในฮานอยและพูดกับกอญี
เมื่อถึงกลางคืน ที่มั่นบริเวณเดียนเบียนฟูตอนกลางของฝรั่งเศสได้ถูกยึด การส่งข้อความวิทยุสุดท้ายจากกองบัญชาการฝรั่งเศสรายงานว่าทหารข้าศึกอยู่นอกบังเกอร์บัญชาการและที่มั่นทั้งหมดตกอยู่ในการครอบครองของข้าศึกแล้ว พนักงานวิทยุได้กล่าวประโยคสุดท้ายออกมาว่า "ข้าศึกเอาชนะเรา เรากำลังระเบิดทุกสิ่งทุกอย่าง ฝรั่งเศสจงเจริญ! (Vive la France!)" คืนนั้น ทหารรักษาการณ์พยายามตีฝ่าออกมา ขณะที่ทหารส่วนใหญ่สามารถตีฝ่าออกมาได้ แต่ไม่มีคนใดหลบหนีจากหุบเขาได้ อย่างไรก็ดี ที่อีซาแบล ความพยายามอย่างเดียวกันในคืนเดียวกัน มีทหาร 70 นายจากทั้งหมด 1,700 ที่อยู่ในค่าย สามารถหลบหนีไปยังลาวได้สำเร็จ
เชลยศึก
วันที่ 8 พฤษภาคม เวียดมินห์นับเชลยศึกได้ 11,721 นาย ซึ่งในจำนวนนี้ 4,436 นายได้รับบาดเจ็บ และถือว่าเป็นเชลยศึกจำนวนมากที่สุดเท่าที่เวียดมินห์เคยจับได้ คือ คิดเป็นกว่าหนึ่งในสามของจำนวนเชลยศึกที่เวียดมินห์จับได้ตลอดสงคราม นักโทษถูกแบ่งออกเป็นกลุ่ม ๆ ทหารที่แข็งแรงจะถูกบังคับให้เดินแถวเป็นระยะทางกว่า 400 กิโลเมตรไปยังค่ายเชลยศึกทางเหนือและทางตะวันออก ที่ซึ่งพวกเขาจะถูกผสมเข้ากับทหารเวียดมินห์เพื่อขัดขวางการทิ้งระเบิดของฝรั่งเศส ทหารหลายร้อยนายเสียชีวิตด้วยโรคระบาดระหว่างทาง ทหารที่ได้รับบาดเจ็บได้รับการปฐมพยาบาลเบื้องต้นจนกระทั่งกาชาดมาถึง ซึ่งนำตัวทหารออกไป 858 นาย ซึ่งได้รับความช่วยเหลือดีกว่าทหารที่เหลือ ทหารที่ได้รับบาดเจ็บและมิได้ถูกนำตัวไปโดยกาชาดจะถูกส่งตัวไปกักกัน
นักโทษผู้รอดชีวิตชาวฝรั่งเศสจากยุทธการที่เดียนเบียนฟู ถูกอดอาหาร เฆี่ยนตี และถูกกดขี่ข่มเหง ซึ่งทำให้มีผู้เสียชีวิตจำนวนมาก จากนักโทษที่สามารถจับเป็นเชลยได้กว่า 10,863 นาย พบว่าเหลือเพียง 3,290 นายที่ถูกส่งตัวกลับประเทศอย่างเป็นทางการในอีกสี่เดือนต่อมา อย่างไรก็ดี จำนวนการเสียชีวิตดังกล่าวยังรวมไปถึงนักโทษ 3,013 นายที่มีเชื้อชาติเวียดนามซึ่งยังไม่ทราบชะตากรรม
ผลกระทบทางการเมือง
การประชุมเจนีวาเริ่มขึ้นในวันที่ 8 พฤษภาคม เพียงหนึ่งวันหลังฝรั่งเศสยอมจำนน โฮจิมินห์เข้าสู่ที่ประชุมในวันเปิดประชุมพร้อมกับพาดหัวข่าวชัยชนะของเวียดมินห์ตามหนังสือพิมพ์ ผลการเจรจาได้แบ่งเวียดนามออกเป็นสองเขตชั่วคราว ทางเหนือเป็นสาธารณรัฐประชาธิปไตยเวียดนาม ซึ่งอยู่ภายใต้การปกครองระบอบคอมมิวนิสต์ และทางใต้เป็นรัฐเวียดนามที่ฝรั่งเศสสนับสนุน ทหารสหภาพฝรั่งเศสหน่วยสุดท้ายถูกถอนออกจากอินโดจีนใน ค.ศ. 1956 ผลการแบ่งแยกประเทศดังกล่าวควรเป็นไปชั่วคราวเท่านั้น และพื้นที่ทั้งสองควรจะรวมเข้าด้วยกันอีกครั้งหลังการเลือกตั้งทั่วประเทศใน ค.ศ. 1956 แต่หลังฝรั่งเศสได้ถอนตัวออกไป สหรัฐอเมริกาได้ให้การสนับสนุนรัฐบาลฝ่ายใต้ ภายใต้จักรพรรดิบ๋าว ดั่ย และนายกรัฐมนตรีโง ดิ่ญ เสี่ยม ซึ่งขัดต่อความตกลงเจนีวา และอ้างว่ากองกำลังของโฮจิมินห์จากทางเหนือได้ฆ่าประชาชนผู้รักชาติทางเหนือและคุกคามประชาชนเวียดนามทั้งเหนือและใต้ เวียดนามเหนือได้รับการสนับสนุนจากทั้งจีนและสหภาพโซเวียต การจัดการดังกล่าวได้พิสูจน์แล้วว่า ไม่มีความหมายและจะบานปลายเป็นสงครามเวียดนาม (สงครามอินโดจีนครั้งที่สอง) ซึ่งทำให้ทหารสหรัฐกว่า 500,000 นายต้องถูกส่งตัวไปในเวียดนามใต้
ความพ่ายแพ้ของฝรั่งเศสในอินโดจีน ประกอบกับการที่กองทัพฝรั่งเศสถูกทำลายโดยเยอรมนีเมื่อ 14 ปีก่อนหน้านี้ ได้บั่นทอนเกียรติภูมิของฝรั่งเศสในจักรวรรดิอาณานิคมของตนแห่งอื่นอย่างร้ายแรง เช่นเดียวกับอิทธิพลภายในพันธมิตรนาโต้ และที่สำคัญที่สุด กับสหรัฐอเมริกา ภายในจักรวรรดิฝรั่งเศส ความพ่ายแพ้ในอินโดจีนจุดประกายให้เกิดขบวนการเคลื่อนไหวเรียกร้องเอกราชขึ้นในอาณานิคมอื่น ๆ ที่มีชื่อเสียงได้แก่ ในอาณานิคมแอฟริกาเหนือ ที่ซึ่งทหารที่รบป้องกันเดียนเบียนฟูถูกเกณฑ์มาเป็นจำนวนมาก หกเดือนหลังจากยุทธการที่เดียนเบียนฟูยุติ สงครามแอลจีเรียได้เริ่มต้นขึ้น และภายใน ค.ศ. 1956 ทั้งรัฐในอารักขาโมร็อกโกและตูนิเซียได้รับเอกราช คณะกรรมการสอบสวน ซึ่งถูกเรียกว่า คณะกรรมการกาทรู ได้รับการจัดตั้งขึ้นในภายหลังเพื่อสืบสวนสาเหตุของความพ่ายแพ้
ยุทธการดังกล่าวได้รับการพรรณนาถึงในแหกค่ายนรก เดียน เบียน ฟู ภาพยนตร์ชีวิตเชิงสารคดี (โดยมีเนื้อหาอัตชีวประวัติหลายส่วน) ซึ่งถ่ายทำใน ค.ศ. 1992 โดยปีแยร์ เชินเดอร์แฟร์ (Pierre Schœndœrffer) ผู้กำกับภาพยนตร์ฝรั่งเศสซึ่งเป็นทหารผ่านศึกเดียนเบียนฟู โดยได้รับความร่วมมือจากกองทัพเวียดนาม
การเข้าแทรกแซงของสหรัฐอเมริกา
ตามรัฐบัญญัติการช่วยเหลือกันและกันทางทหาร สหรัฐอเมริกาให้ความช่วยเหลือแก่ฝรั่งเศสด้านสิ่งของระหว่างยุทธการ ทั้งอากาศยาน (จัดให้โดยยูเอสเอสไซปัน) อาวุธ ช่างกล นักบินซีไอเอ/ซีเอที 24 คน และลูกเรือบำรุงรักษากองทัพอากาศสหรัฐ อย่างไรก็ดี สหรัฐอเมริกาเจตนาหลีกเลี่ยงการแทรกแซงโดยตรงอย่างชัดเจน ในเดือนกุมภาพันธ์ ค.ศ. 1954 หลังการยึดครองเดียนเบียนฟูของฝรั่งเศสแต่ก่อนยุทธการ วุฒิสมาชิกประชาธิปไตย ไมเคิล แมนสฟีลด์ ถามรัฐมนตรีกลาโหมสหรัฐ เออร์วิน วิลสัน ว่า สหรัฐอเมริกาจะส่งหน่วยนาวิกหรือทางอากาศหรือไม่ หากฝรั่งเศสถูกแรงกดดันมากขึ้นที่นั่น แต่วิลสันตอบว่า "สำหรับตอนนี้ ไม่มีเหตุผลชอบที่จะเพิ่มการช่วยเหลือของสหรัฐอเมริกาเกินระดับปัจจุบัน" ประธานาธิบดีดไวต์ ดี. ไอเซนฮาวร์ ก็แถลงว่า "ไม่มีใครคัดค้านการแทรกแซงมากไปกว่าข้าพเจ้า" วันที่ 31 มีนาคม หลัง "เบอาทริส", "กาบรีแยล" และ "อาน-มารี" แตก คณะวุฒิสมาชิกและผู้แทนราษฎรสหรัฐได้ตั้งคำถามถึงประธานคณะเสนาธิการทหารร่วมอเมริกา พลเรือเอก อาร์เทอร์ ดับเบิลยู. แรดฟอร์ด ถึงความเป็นไปได้ในการแทรกแซงของสหรัฐ แรดฟอร์ดสรุปว่า สายเกินไปสำหรับกองทัพอากาศสหรัฐที่จะช่วยฝรั่งเศส ข้อเสนอการแทรกแซงโดยตรงถูกออกเสียงคัดค้านอย่างเป็นเอกฉันท์โดยคณะเสนาธิการ ซึ่ง "สรุปว่า การแทรกแซงเป็นเหตุแห่งสงครามเชิงบวก"
สหรัฐอเมริกาได้มีส่วนในยุทธการอย่างลับ ๆ หลังการขอความช่วยเหลือจากอ็องรี นาวาร์ แรดฟอร์ดให้ฝูงอากาศยานทิ้งระเบิด บี-26 อินเวเดอร์ สองฝูงสนับสนุนฝรั่งเศส ในภายหลัง นักบินขนส่งอเมริกัน 37 คน บิน 682 เที่ยวบินตลอดระยะการรบ ก่อนหน้านี้ เพื่อแทนที่ปฏิบัติการกัสตอร์ก่อนเดียนเบียนฟูเมื่อเดือนพฤศจิกายน ค.ศ. 1953 พลเอก เชสเตอร์ แมคคาร์ที อนุญาตให้ลูกเรือฝรั่งเศสขับเครื่องบินซี-119 ฟลายอิง บอกซ์คาร์อีก 12 ลำ
นักบินอเมริกันสองคน เจมส์ มักกัฟเวิร์น จูเนียร์ และวอลลัซ บูฟอร์ดเสียชีวิตในหน้าที่ระหว่างการล้อมเดียนเบียนฟู วันที่ 25 กุมภาพันธ์ ค.ศ. 2005 นักบินอเมริกันเจ็ดคนที่ยังมีชีวิตอยู่ได้รับเครื่องอิสริยาภรณ์เลฌียงดอเนอร์ฝรั่งเศส โดย ฌ็อง-ดาวีด เลอวิต เอกอัครราชทูตฝรั่งเศสประจำสหรัฐอเมริกา บทบาทของนักบินอเมริกันในยุทธการนี้ยังเป็นที่ทราบกันน้อยจน ค.ศ. 2004 "นักประวัติศาสตร์อเมริกัน เอริก เคอร์ซิงเกอร์ วิจัยกรณีนี้กว่าหนึ่งปีเพื่อพิสูจน์ข้อเท็จจริง" นักประพันธ์ฝรั่งเศส ฌูล รัว เสนอว่า พลเรือเอก แรดฟอร์ดอภิปรายกับฝรั่งเศสถึงความเป็นไปได้ในการใช้อาวุธนิวเคลียร์เพื่อสนับสนุนที่มั่นฝรั่งเศส ยิ่งไปกว่านั้น จอห์น ฟอสเตอร์ ดัลลิสมีรายงานว่า กล่าวถงความเป็นไปได้ในการให้ยืมระเบิดอะตอมแก่ฝรั่งเศสเพื่อใช้ที่เดียนเบียนฟู และแหล่งข้อมูลคล้ายกันอ้างว่า รัฐมนตรีต่างประเทศของอังกฤษขณะนั้น เซอร์แอนโทนี อีเดน ตระหนักถึงความเป็นไปได้ของการใช้อาวุธนิวเคลียร์ในภูมิภาคนั้น
ยุทธการที่แคซัญ
ในเดือนมกราคม ค.ศ. 1968 ระหว่างสงครามเวียดนาม กองทัพเวียดนามเหนือ (ซึ่งยังอยู่ภายใต้การบังคับบัญชาของซ้าป) พยายามอย่างชัดเจนที่จะย้ำความสำเร็จอีกครั้งที่เดียนเบียนฟู โดยการล้อมและการระดมยิงปืนใหญ่ใส่ฐานทหารราบและปืนใหญ่กำลังนาวิกโยธินสหรัฐที่แคซัญ ประเทศเวียดนามใต้ นักประวัติศาสตร์ยังไม่ได้ข้อสรุปว่านี่เป็นความพยายามอย่างแท้จริงที่จะบีบให้ฐานนาวิกโยธินดังกล่าวยอมจำนนหรือไม่ หรือเป็นการแบ่งกำลังบางส่วนจากกำลังของการรุกตรุษญวน หรือเป็นตัวอย่างของกองทัพเวียดนามเหนือที่เปิดทางเลือกให้กับตนเอง
ที่แคซัญ มีปัจจัยหลายอย่างที่มีความแตกต่างจากการล้อมเดียนเบียนฟูอย่างสำคัญ แคซัญอยู่ใกล้กับฐานส่งกำลังบำรุงของสหรัฐมากกว่าฐานส่งกำลังบำรุงของฝรั่งเศสที่เดียนเบียนฟูมาก (45 กิโลเมตรเทียบกับ 200 กิโลเมตรที่เดียนเบียนฟู) ที่แคซัญ นาวิกโยธินสหรัฐเป็นฝ่ายยึดครองที่สูง และปืนใหญ่ของพวกเขาได้บีบให้ทหารเวียดนามเหนือต้องใช้ปืนใหญ่ของตนจากระยะไกลมาก ในอีกแง่หนึ่ง ที่เดียนเบียนฟู ปืนใหญ่ฝรั่งเศส (105 มม. 6 กระบอก ปืนใหญ่กระบอกสั้น 155 มม. 1 กระบอก และปืนครก ) สามารถใช้การได้อย่างมีประสิทธิภาพเป็นระยะ ๆ เท่านั้น แคซัญได้รับกำลังบำรุงจากการส่งกำลังทางอากาศกว่า 18,000 ตันในระหว่างการรบซึ่งนาน 30 วัน ในขณะที่ระหว่างการสู้รบ 167 วัน พบว่าทหารฝรั่งเศสที่เดียนเบียนฟูได้รับเสบียงเพียง 4,000 ตันเท่านั้น จนกระทั่งยุทธการยุติ เครื่องบินกองทัพอากาศสหรัฐได้ทำการบินยุทธวิธี 9,691 เที่ยว และสามารถส่งยุทโธปกรณ์ได้กว่า 14,223 ตันตรงเป้าหมายในพื้นที่แคซัญ เครื่องบินกำลังนาวิกโยธินสหรัฐได้บิน 7,098 ภารกิจ และส่งยุทโธปกรณ์ 17,015 ตัน เครื่องบินกองทัพเรือสหรัฐ ซึ่งหลายเครื่องถูกโอนมาจากการทัพทิ้งระเบิดต่อเวียดนามเหนือ ปฏิบัติการโรลลิงทันเดอร์ ได้บินกว่า 5,337 เที่ยว และทิ้งสรรพาวุธใส่ข้าศึกกว่า 7,941 ตัน
รพินทรนาถ ฐากุร
รพินทรนาถ ฐากุร (রবীন্দ্রনাথ ঠাকুর; 7 พฤษภาคม พ.ศ. 2404 – 7 สิงหาคม พ.ศ. 2484) มีสมัญญานามว่า "คุรุเทพ" เป็นนักปรัชญาพรหโมสมาช นักธรรมชาตินิยม และกวีภาษาเบงกอล เขาเริ่มเขียนบทกวีครั้งแรกตั้งแต่อายุเพียง 8 ปี ครั้นอายุได้ 16 ปี ก็ได้ตีพิมพ์เผยแพร่งานกวีนิพนธ์ภายใต้นามปากกา ภาณุสิงโห และเริ่มเขียนเรื่องสั้นกับบทละครในปี พ.ศ. 2420 ในช่วงปลายของชีวิต รพินทรนาถต่อต้านการปกครองของรัฐบาลอังกฤษอย่างเปิดเผย และร่วมเคลื่อนไหวการประกาศเอกราชของประเทศอินเดีย ผลงานของเขาที่สืบทอดต่อมาจนถึงปัจจุบัน นอกจากงานกวีนิพนธ์ที่มีชื่อเสียง ยังมีสถาบันการศึกษา คือ มหาวิทยาลัยวิศวภารตี
รพินทรนาถเขียนนวนิยาย เรื่องสั้น บทเพลง ละครเพลง และเรียงความมากมายที่เกี่ยวเนื่องกับการเมืองการปกครอง และเกี่ยวกับชีวิตส่วนตัว เขาได้รับรางวัลโนเบลสาขาวรรณกรรม ประจำปี ค.ศ. 1913 นับเป็นชาวเอเชียคนแรกที่ได้รับรางวัลโนเบล
ชีวิตเมื่อเยาว์วัยและการศึกษา
รพินทรนาถ ฐากุร เกิดที่คฤหาสน์โชราสังโก นครกัลกัตตา ประเทศอินเดีย ท่านเกิดในวรรณะพราหมณ์ ตระกูลฐากุร ซึ่งเป็นตระกูลที่มั่งคั่งที่สุดตระกูลหนึ่งในแคว้นเบงกอล และไม่ได้มั่งคั่งแต่เพียงทรัพย์สมบัติเท่านั้น หากยังเพียบพร้อมไปด้วยสติปัญญาอีกด้วย กล่าวคือ ผู้สืบสกุลฐากุรหลายคน ได้บำเพ็ญกรณียกิจนานาประการ โดยเฉพาะกิจการด้านวัฒนธรรม ทั้งยังเป็นตระกูลที่ดื่มด่ำในวัฒนธรรมอินเดีย มีความเลื่อมใสต่อลัทธิที่ภักดีต่อพระวิษณุเจ้าเป็นพิเศษ
รพินทรนาถเป็นบุตรคนที่ 14 ในจำนวน 15 คนของ มหาฤๅษีเทเพนทรนาถ ฐากุร ซึ่งให้ความสนใจต่อการศึกษาของบุตรคนเล็กมาก เมื่อรพินทรนาถอายุได้ 11 ปี หลังจากประกอบพิธีสวมด้ายมงคลยัชโญปวีตตามแบบศาสนาพราหมณ์ให้แล้ว ท่านบิดาก็พาบุตรคนเล็กเดินธุดงค์ไปยังเมืองอมฤตสาร์ และเทือกเขาหิมาลัยเป็นเวลาหลายเดือน กล่าวได้ว่าทัศนะทางด้านศาสนาของรพินทรนาถนั้น ได้รับอิทธิพลมาจากบิดามากทีเดียว รวมทั้งนิสัยที่ชอบเดินทาง นอกจากท่องเที่ยวในประเทศแล้ว ท่านยังได้ไปบรรยายที่สหรัฐอเมริกา 5 ครั้ง ยุโรป 5 ครั้ง ญี่ปุ่น 3 ครั้ง และที่จีน อเมริกาใต้ สหภาพโซเวียต และเอเชียอาคเนย์แห่งละครั้ง
ความสามารถในเชิงการเขียนของท่านเกิดขึ้นเมื่ออายุ 14 ปี รพินทรนาถเขียนเพลงปลุกใจ พาดพิงถึงงานมหกรรมเดลฮีเดอร์บาร์ โดยดำริของลอร์ด ลิททัน ด้วยท่าทีเย้ยหยัน เพราะเป็นความสนุกสนานท่ามกลางภาวะขาดแคลนของประเทศในขณะนั้น ความโด่งดังของรพินทรนาถทำให้ได้รับสมญานามว่า "เกอเธ่แห่งอินเดีย"
ปี พ.ศ. 2421 รพินทรนาถเข้าศึกษาที่โรงเรียนไบรตัน ประเทศอังกฤษ ด้วยความตั้งใจจะเป็นเนติบัณฑิต ต่อมาจึงได้เข้าเรียนกฎหมายที่ University College London แต่เรียนไม่จบและกลับมายังเบงกอลในปี พ.ศ. 2423 วันที่ 9 ธันวาคมปีเดียวกันนั้น รพินทรนาถสมรสกับ มฤณาลิณี เทวี (พ.ศ. 2416 – พ.ศ. 2443) มีบุตรด้วยกันทั้งสิ้น 5 คน เป็นบุตรชาย 2 คน บุตรสาว 3 คน (ภายหลังเสียชีวิตไป 2 คน) รพินทรนาถพาครอบครัวไปตั้งรกรากในเขตที่ดินมรดกของตระกูลที่ Shilaidaha ซึ่งปัจจุบันเป็นส่วนหนึ่งของประเทศบังกลาเทศ มีรายได้จากการเก็บค่าเช่าพออยู่ได้อย่างสบาย ช่วงนี้ท่านตั้งอกตั้งใจรังสรรค์งานออกมาชิ้นแล้วชิ้นเล่า ทั้งบทละครที่ท่านร่วมแสดง หรือแม้กระทั่งบทกวีที่ใช้กล่อมเด็ก ผลงานประมาณครึ่งหนึ่งของ Galpaguchchha ท่านก็ได้เขียนขึ้นในช่วงเวลานี้ ภรรยาของท่านได้ถึงแก่กรรมก่อนหลังจากใช้ชีวิตร่วมกันได้ 19 ปี
ชีวิตในบั้นปลาย
ในช่วงปลายของชีวิตเมื่ออายุ 70 ปี รพินทรนาถได้เริ่มเขียนภาพ ภายในเวลา 10 ปีท่านเขียนได้ถึง 3,000 ภาพ และได้นำผลงานเหล่านี้ไปแสดงตามที่ต่าง ๆ ทั้งในและนอกประเทศอินเดีย รวมทั้งที่ปารีสด้วย
ในช่วงสิบปีสุดท้ายของชีวิต รพินทรนาถยังคงดำเนินกิจกรรมทางสังคมอยู่อย่างต่อเนื่อง ท่านได้เรียบเรียงงานเขียนต่าง ๆ ออกมาได้เป็นหนังสือ 15 เล่ม ในจำนวนนี้รวมถึงงานเขียน Punashcha (2475) Shes Saptak (2478) และ Patraput (2479) ท่านยังทดลองสร้างผลงานแนวใหม่ ๆ เช่นบทเพลงร้อยแก้ว และละครเต้นรำ เขียนนวนิยายเพิ่มอีกหลายเรื่องเช่น Dui Bon (2476) Malancha (2477) และ Char Adhyay (2477) นอกจากนี้ รพินทรนาถยังให้ความสนใจกับวิทยาศาสตร์ ชีววิทยา ฟิสิกส์ และดาราศาสตร์ ซึ่งศาสตร์ต่าง ๆ เหล่านี้ปรากฏแทรกอยู่ในบรรดางานกวีนิพนธ์ของท่านด้วย แสดงให้เห็นถึงความเคารพนบน้อมต่อธรรมชาติ
ผลงาน
ผลงานของท่านนั้นมีอยู่เป็นจำนวนมาก นอกจากบทร้อยกรองกับบทละครซึ่งมีอยู่ถึงหนึ่งหมื่นห้าพันบรรทัด ยังมีวรรณกรรมประเภท นวนิยาย เรื่องสั้น อัตชีวประวัติ บทวิจารณ์ และบทความ นานาชนิด
ปี พ.ศ. 2455 รพินทรนาถได้แปลบทกวีนิพนธ์ที่เขียนอุทิศให้แก่ภรรยาและบุตร 3 ใน 5 คนที่เสียชีวิตไปเป็นภาษาอังกฤษ แล้วรวบรวมนำมาพิมพ์เป็นเล่มให้ชื่อว่า 'คีตาญชลี' อีก 1 ปีถัดมาขณะที่อายุได้ 52 ปี ราชบัณฑิตยสถานแห่งสวีเดนได้ประกาศจากกรุงสต็อกโฮล์ม ว่าผู้ได้รับรางวัลโนเบลสาขาวรรณกรรมประจำปี คือ รพินทรนาถ ฐากุร จากบทประพันธ์คีตาญชลี ท่านเป็นชาวเอเชียคนแรกที่ได้รับรางวัลอันทรงเกียรตินี้
นอกจากนี้ท่านยังได้ตั้งโรงเรียนศานตินิเกตัน ซึ่งหมายถึงสถานที่แห่งความสงบ โดยสอนแบบครูสัมพันธ์กับศิษย์เหมือนพ่อกับลูก อีก 21 ปีต่อมา จึงได้ยกฐานะเป็นมหาวิทยาลัยโดยใช้ชื่อว่า 'วิศวภารตี' หมายถึง สถานอันเป็นที่พักพิงแห่งโลก
แนวคิดทางการเมือง
รพินทรนาถไม่เห็นด้วยกับจักรวรรดินิยมอังกฤษ เขาให้การสนับสนุนต่อแนวคิดกู้ชาติอินเดีย แม้ว่าตัวเขาเองจะไม่เอ่ยออกมาโดยตรงและค่อนข้างระมัดระวังตัว การแสดงออกของเขาเริ่มด้วยการบอกว่า จักรวรรดิอังกฤษไม่ได้เป็นผู้ชั่วร้าย เพียงแต่เป็น "โรคเรื้อรังทางการเมืองต่อสังคมของเรา" เขากระตุ้นเตือนชาวอินเดียให้รับรู้ว่า "ไม่ควรมีคำถามกับการปฏิวัติอย่างมืดบอด แต่ควรมีการศึกษาที่มีเป้าหมาย"
ฟุตบอลทีมชาติอิรัก
ฟุตบอลทีมชาติอิรัก (منتخب العراق لكرة القدم) เป็นทีมฟุตบอลตัวแทนของสาธารณรัฐอิรัก อยู่ภายใต้การควบคุมดูแลของสมาคมฟุตบอลอิรัก (IFA) ที่ก่อตั้งขึ้นในปี 1948 และได้เข้าร่วมเป็นชาติสมาชิกของฟีฟ่า ในปี 1950 จากนั้นได้เข้าเป็นสมาชิกของสมาพันธ์ฟุตบอลเอเชีย (AFC) ในปี 1970 และเป็นสมาชิกของสหพันธ์ฟุตบอลเอเชียตะวันตก (WAFF) ในปี 2000
ทีมชาติอิรักถือว่าเป็นทีมที่ประสบความสำเร็จอย่างมากชาติหนึ่งในกลุ่มประเทศแถบอาหรับ เคยเข้าแข่งขันในกีฬาโอลิมปิก 4 ครั้ง (1980,1984,1988,2004) โดยผลงานดีที่สุดของทีมชาติอิรักในการแข่งขันกีฬาโอลิมปิกคือการคว้าอันดับ 4 ในโอลิมปิก 2004 ที่ประเทศกรีซ และเคยผ่านเข้าไปเล่นฟุตบอลโลกรอบสุดท้าย 1 ครั้ง ในการแข่งขันฟุตบอลโลก 1986 ที่ประเทศเม็กซิโก
สำหรับผลงานในระดับทวีปเอเชียนั้นทีมชาติอิรักเคยได้เหรียญทองในการแข่งขันกีฬาเอเชียนเกมส์ 1982 ที่กรุงนิวเดลี สาธารณรัฐอินเดีย และสามารถสร้างประวัติศาสตร์คว้าแชมป์เอเชียนคัพ ซึ่งเป็นรายการใหญ่ที่สุดในทวีปเอเชียได้ 1 สมัย ในปี 2007
ส่วนในการแข่งขันในระดับภูมิภาค ทีมชาติอิรักเคยชนะเลิศการแข่งขันฟุตบอลชิงแชมป์เอเชียตะวันตก ในปี 2002 รวมถึงคว้าแชมป์ฟุตบอลรายการ อาหรับ เนชันส์คัพ ได้ถึง 4 สมัย (ปี 1964,1966,1984,1988)
นอกจากนี้ทีมชาติอิรักยังเคยได้รับเลือกจากสมาพันธ์ฟุตบอลเอเชีย (AFC) ให้เป็นทีมชาติยอดเยี่ยมประจำทวีปเอเชียถึง 2 ครั้ง (ปี 2003 และ 2007) โดยเป็นชาติเดียวในเอเชียตะวันตกที่เคยได้รับรางวัลนี้
ยุคแรก
อิรักลงแข่งขันฟุตบอลในระดับชาติครั้งแรกกับทีมชาติโมร็อกโก โดยแข่งขันกันที่ประเทศเลบานอน ในปี ค.ศ. 1957 ซึ่งเสมอกันไป 3–3 จากนั้นได้เข้าร่วมการแข่งขันฟุตบอลโลกรอบคัดเลือกเป็นครั้งแรก ในการคัดเลือกฟุตบอลโลก 1974
ยุค 1970–1980 ถือเป็นยุครุ่งเรืองของวงการฟุตบอลในประเทศอิรัก โดยอิรักสามารถผ่านเข้าไปเล่นฟุตบอลโลกรอบสุดท้ายได้สำเร็จเป็นครั้งแรก ในฟุตบอลโลก 1986 ที่สหรัฐเม็กซิโก และผ่านเข้าไปเล่นในโอลิมปิก 3 ครั้งติดต่อกันในโอลิมปิกฤดูร้อน 1980 ที่กรุงมอสโก สหภาพโซเวียต, โอลิมปิกฤดูร้อน 1984 ที่ลอสแอนเจลิส สหรัฐอเมริกาและโอลิมปิกฤดูร้อน 1988 ที่กรุงโซล เกาหลีใต้
นอกจากนี้อิรักยังคว้าแชมป์เอเชียนเกมส์ 1982, แชมป์อาหรับเนชันส์คัพ 4 สมัย ,แชมป์กัลฟ์คัพ 3 สมัย และคว้าอันดับ 4 ในเอเชียนคัพ 1976
ฟุตบอลโลก 1986
ในฟุตบอลโลก 1986 รอบคัดเลือกรอบสุดท้าย โซนเอเชีย อิรักต้องแข่งขันกับทีมชาติซีเรีย โดยนัดแรกที่ดามัสกัสทั้งสองทีมเสมอกันไป 0–0 และนัดที่สองที่เมืองทาอิฟ อิรักสามารถเอาชนะไป 3–1 และผ่านเข้าสู่ฟุตบอลโลกรอบสุดท้ายได้เป็นครั้งแรกในประวัติศาสตร์
ในฟุตบอลโลก 1986 อิรักลงเล่นภายใต้การคุมทีมของ เอวาริสตู เดอ มาเชดู อดีตกองหน้าทีมชาติบราซิล ที่เคยค้าแข้งกับสโมสรฟุตบอลบาร์เซโลนาและเรอัลมาดริด โดยถูกจัดให้อยู่ในกลุ่มบี ร่วมกับทีมชาติปารากวัย, ทีมชาติเบลเยียม และทีมชาติเม็กซิโก โดยอิรักลงเล่นฟุตบอลโลกนัดแรกเมื่อวันที่ 4 มิถุนายน ค.ศ.1986 ด้วยการแพ้ทีมชาติปารากวัย 1–0 ที่สนามเนเมซิโอ ดิเอซ เมืองโตลูกา และมายิงประตูในฟุตบอลโลกได้เป็นครั้งแรกในการแข่งขันนัดที่สองที่แพ้ให้กับทีมชาติเบลเยียม 1–2 โดย อาเหม็ด รอฎีย์ ได้รับการบันทึกว่าเป็นผู้ยิงประตูแรกและประตูเดียวให้กับทีมชาติอิรักได้ในฟุตบอลโลก จากนั้นทีมชาติอิรักได้ลงแข่งนัดสุดท้ายในรอบแบ่งกลุ่มกับเจ้าภาพอย่างเม็กซิโก และแพ้ไป 1–0 ตกรอบไปในที่สุด
ยุคมืด (1990-99)
ในช่วงยุครัฐบาลซัดดัม ฮุสเซน นั้น ทีมชาติอิรักควบคุมโดยลูกของประธานาธิบดีซัดดัม คือ อูเดย์ ฮุสเซน โดยภายใต้การควบคุมนั้น จะมีการลงโทษและข่มขู่อย่างแรง ไม่ว่าจะโดนให้ตัดขาถ้าขาดซ้อม หรือจับขังคุก เตะลูกบอลเหล็ก รวมไปถึงถูกเฆี่ยนด้วยแส้ด้วยไฟฟ้า ซึ่งการลงโทษนี้รวมไปถึง นักฟุตบอลที่ยิงลูกจุดโทษพลาดในการแข่งขันนัดสำคัญ ซึ่งภายหลังจากที่ประเทศถูกคุมคามจากสหรัฐอเมริกาในช่วงปี 2546 ทีมชาติได้มีผู้จัดการคนใหม่เข้ามา คือ อัดนัน ฮามัด ซึ่งมีผลงานทำให้ทีมชาติอิรัก ผ่านรอบคัดเลือกในการแข่งขัน โอลิมปิก 2004 โดยชนะ ทีมชาติคอสตาริกา ทีมชาติโปรตุเกส และทีมชาติออสเตรเลีย โดยได้อันดับที่ 4 ในการแข่งขัน
ผู้เล่นชุดปัจจุบัน
ผู้เล่น 23 คนด้านล่างนี้ถูกเรียกตัวไปเข้าแข่งขันรอบคัดเลือกฟุตบอลโลก 2022 ต่อซีเรียในวันที่ 29 มีนาคม ตามลำดับ
''จำนวนการลงเล่นและได้ประตูอยู่ในช่วงวันที่ 29 มีนาคม ค.ศ. 2022 หลังการแข่งขันกับซีเรีย''
ตำบลศาลาครุ
ศาลาครุ เป็นตำบลหนึ่งในเขตอำเภอหนองเสือ จังหวัดปทุมธานี
ประวัติ
ในอดีตพื้นที่ของตำบลศาลาครุเป็นที่ลาดต่ำจากเขตแนวภูเขาในจังหวัดสระบุรีและจังหวัดนครนายก ลักษณะเป็นป่าหญ้าปรือและหญ้าคาสลับต้นไม้เบญจพรรณจำนวนมาก มีสัตว์ป่านานาชนิด พื้นที่กันดารไม่มีแม่น้ำลำคลอง มีแต่ลำธารและบึงน้ำขนาดใหญ่ตามธรรมชาติ ผู้คนส่วนใหญ่อพยพมาจากตำบลบางปลากด อำเภอองครักษ์ จังหวัดนครนายก อาศัยทำมาหากินใกล้แหล่งน้ำธรรมชาติ อาชีพหลักคือการทำนาและเลี้ยงสัตว์ไว้ใช้แรงงาน ผลผลิตที่ได้ส่วนใหญ่เก็บไว้บริโภคในครัวเรือนและบางส่วนนำไปแลกเปลี่ยนผลผลิตอื่นกับชุมชนใกล้เคียง การดำรงชีวิตมีความใกล้ชิดกับธรรมชาติ
ในปี พ.ศ. 2460 ทางราชการได้จัดตั้งอำเภอหนองเสือ ตำบลศาลาครุตั้งอยู่ทางตะวันออกเฉียงเหนือของที่ว่าการอำเภอหนองเสือ มีระยะห่างประมาณ 14.7 กิโลเมตร มีเนื้อที่ 49.65 ตารางกิโลเมตร มีสภาพพื้นที่เป็นที่ราบลุ่มเหมาะแก่การเพาะปลูก ประชากรส่วนใหญ่มีอาชีพทำนา ต่อมาเมื่อประมาณ พ.ศ. 2515 มีประชาชนชาวอำเภอดำเนินสะดวกและบางมดมาเช่าที่ดินทำสวนส้มเขียวหวานซึ่งได้ผลผลิตและราคาดี คนในพื้นที่เดิมส่วนใหญ่จึงเปลี่ยนจากการทำนามาทำสวนส้ม และบางส่วนหันมารับจ้างทำงานในสวนส้ม ทำให้พื้นที่การทำนาในปัจจุบันลดลง
ที่ตั้ง
ที่ตั้งองค์การบริหารส่วนตำบลศาลาครุตั้งอยู่ทางทิศตะวันออกเฉียงเหนือของอำเภอหนองเสือ มีระยะห่างจากที่ว่าการอำเภอหนองเสือประมาณ 14.7 กิโลเมตร และห่างจากศาลากลางจังหวัดปทุมธานี 62.7 กิโลเมตร
เนื้อที่
ตำบลศาลาครุมีเนื้อที่โดยประมาณ 49.65 ตารางกิโลเมตร
ภูมิประเทศ
ตำบลศาลาครุมีสภาพพื้นที่เป็นที่ราบลุ่ม มีลำคลองไหล ผ่านหลายสาย เหมาะแก่การทำอาชีพเกษตรกรรม
การแบ่งเขตการปกครอง
ตำบลศาลาครุแบ่งออกเป็น 10 หมู่บ้าน ดังนี้
การศึกษา
- โรงเรียนประถมศึกษา	จำนวน 3 แห่ง - โรงเรียนมัธยมศึกษา	จำนวน 1 แห่ง
สาธารณสุข
- มีสถานีอนามัยประจำตำบล	จำนวน 1 แห่ง
- อัตราการมีและใช้ส้วมราดน้ำ ร้อยละ 100
- กองทุนวัคซีนป้องกันโรคพิษสุนัขบ้าตั้งเป็นศูนย์	จำนวน 1 แห่ง
เอล
เอล สามารถหมายถึงได้หลายอย่าง
ตำบลศาลาครุ
สาธารณสุข
- มีการออกข้อบัญญัติป้องกันโรคไข้เลือดออกขององค์การบริหารส่วนตำบลมีการป้องกัน และรณรงค์ตลอดทั้งปี
อาชีพของประชากร
- ทำการเกษตรเป็นอาชีพหลัก คือ ทำนา ทำสวนกล้วย ถั่วฝักยาว เห็ดฟาง และพืชพันธุ์นานาชนิด ซึ่งเป็นพืชเศรษฐกิจ เพาะพันธ์ปลาน้ำจืด
เศรษฐกิจของตำบล
- ประกอบอาชีพทางการเกษตร เพาะพันธุ์ปลาน้ำจืดจำหน่าย รับจ้างเป็นแคดดีในสนามกอล์ฟและอาชีพอื่นตามฤดูกาล
- มีการเดินทางไปทำงานในโรงงานนอกเขตองค์การบริหารส่วนตำบล
หน่วยธุรกิจ
- โรงสี จำนวน 1 แห่ง
- โรงงานทำเสาเข็ม พื้นสำเร็จรูป จำนวน 2 แห่ง
- โรงงานชำแหลไก่สด จำนวน 1 แห่ง
- โรงงานฟอกหนังสัตว์ จำนวน 1 แห่ง
คมนาคม
1. มีเส้นทางคมนามคมติดต่อกับอำเภอ 2 เส้นทาง คือ
- ศาลาครุ-วัดเจริญบุญ-ที่ว่าการอำเภอหนองเสือ-ปากคลอง 10
- ศาลาครุ-ถนนแอนหนึ่ง-ถนนหน้า อบต.หนองสามวัง-คลองสิบ-อำเภอ-ปากคลองสิบ
2. มีเส้นทางคมนาคมติดต่อกับจังหวัดปทุมธานี 2 เส้นทาง คือ
โทรคมนาคม
- มีโทรศัพท์ใช้ หมู่ที่ 2, 5, 6, 8 และ 9
- ไม่มีโทรศัพท์ใช้ หมู่ที่ 1, 3, 4, 7 และ 10
การไฟฟ้า
ในเขตพื้นที่องค์การบริหารส่วนตำบลศาลาครุ มีไฟฟ้าเข้าถึงทุกหลังคาเรือน จำนวน 8 หมู่บ้าน คือ หมู่ที่ 1, 3, 4, 5, 6, 7, 8, 9 ส่วนหมู่บ้านที่เข้าถึงเป็นบางส่วนยังไม่เต็มพื้นที่มีจำนวน 2 หมู่บ้าน คือ
- หมู่ที่ 2 หมู่บ้านลาดผักขวง                     จำนวน 1 หลังคาเรือน
- หมู่ที่ 10 หมู่บ้านแสนจำหน่าย                 จำนวน 1 ครัวเรือน
แหล่งน้ำธรรมชาติ
- บึง, หนอง จำนวน 2 แห่ง
- คลองบึงปลาร้า          ไหลผ่านหมู่ที่ 3, 5
- คลองลาดผักขวง       ไหลผ่านหมู่ที่ 2, 5
- คลองระบายน้ำที่ 12 ไหลผ่านหมู่ที่ 8, 9
- คลองระบายน้ำที่ 13 ไหลผ่านหมู่ที่ 2, 4, 6, 7
- คลองระบายน้ำที่ 14 ไหลผ่านหมู่ที่ 1, 3, 5, 10
- คลองระบายน้ำที่ 32 ไหลผ่านหมู่ที่ 1, 2, 10
- คลองระบายน้ำที่ 33 ไหลผ่านหมู่ที่ 7, 10
แหล่งน้ำที่สร้างขึ้น
- ฝาย           1 แห่ง
- บ่อบาดาล 12 แห่ง
ศารทวิษุวัต
ศารทวิษุวัต (शारद विषुवत्,, เพ็งอิม: ciu1 hung1, โรมาจิ: shūbun) อาจหมายถึง
รางวัลโทรทัศน์ทองคำ สาขานักแสดงนำหญิงดีเด่น
รางวัลโทรทัศน์ทองคำ สาขานักแสดงนำหญิงดีเด่น เป็นหนึ่งในรางวัลโทรทัศน์ทองคำที่มีการมอบมาตั้งแต่งานประกาศผลรางวัลโทรทัศน์ทองคำ ครั้งที่ 1 ซึ่งรางวัลนี้ถือเป็นอีกหนึ่งรางวัลใหญ่ที่ได้รับการจับตามองอย่างมาก เพราะนักแสดงหญิงคนใดได้รับรางวัลนี้ ถือว่าได้รับเกียรติสูงสุด ดังนั้นรางวัลนี้จึงเป็นสีสันของงาน
รางวัลนี้จัดโดยชมรมส่งเสริมโทรทัศน์ มีไว้เพื่อมอบให้แก่นักแสดงนำหญิงที่แสดงได้อย่างยอดเยี่ยมและมีมิติ ตีความบทบาทที่ได้รับอย่างเหมาะสม อีกทั้งยังถ่ายทอดออกมาได้อย่างน่าประทับใจ เหมาะสมที่จะได้รับรางวัลดังกล่าว โดยผลการตัดสินจะมาจากคณะกรรมการชมรมส่งเสริมโทรทัศน์ในแต่ละปี
อ้างอิง
รางวัลบันเทิงไทย
อำเภอเมฮ์แรบอน
อำเภอเมฮ์แรบอน เป็นอำเภอในเทศมณฑลแซรอบ จังหวัดอาเซอร์ไบจานตะวันออก ประเทศอิหร่าน จากสำมะโน พ.ศ. 2549 อำเภอนี้มีประชากร 30,752 คนใน 7,115 ครัวเรือน อำเภอนี้มีเมืองถึง 3 เมืองคือเมฮ์แรบอน, ดูซดูซอน และแชแรบียอน และมี 3 ตำบลคือตำบลออลอมแบรอฆูช, ตำบลแอร์แดลอน และตำบลแชแรบียอน
ดังคัน วัตมอร์
ดังคัน เอียน วัตมอร์ (เกิด 8 มีนาคม 1994) เป็นนักฟุตบอลระดับอาชีพชาวอังกฤษ ลงเล่นให้กับ สโมสรฟุตบอลซันเดอร์แลนด์ และทีมชาติอังกฤษ ชุดอายุต่ำกว่า 21 ปี ในตำแหน่งปีก และกองหน้า
อัลทรินแชม
ดังคัน วัตมอร์ เริ่มต้นลงเล่นฟุตบอลในระดับเยาวชนที่ แมนเชสเตอร์ยูไนเต็ด และถูกปล่อยตัวออกจากสโมสรเมื่อมีอายุได้ 12 ปี หลังจากนั้นได้เข้าร่วมสโมสรฟุตบอลอัลทรินแชมตอนอายุ 16 ปี หลังจากได้ถูกยืมตัวไปลงเล่นให้กับสโมสรฟุตบอลคลิเธโร วัตมอร์สามารถลงเล่นให้กับทีมชุดใหญ่ของอัลทรินแชมได้ในเดือนสิงหาคม 2010 และมีผลงานยิง 14 ประตู ในฤดูกาล 2012–13
ซันเดอร์แลนด์
วัตมอร์ เซ็นสัญญาย้ายมาร่วมทีมซันเดอร์แลนด์ สโมสรในระดับพรีเมียร์ลีก เมื่อวันที่ 24 พฤษภาคม 2013 โดยไม่มีการเปิดเผยค่าตัว เขาได้ลงเล่นให้กับทีมชุดใหญ่เป็นนัดแรกในเดือนมกราคม 2014 โดยลงมาเป็นตัวสำรองในนัดที่ ซันเดอร์แลนด์ ชนะ คาร์ไลล์ยูไนเต็ด 3–1 ในรายการฟุตบอลถ้วยเอฟเอคัพ รอบที่ 3
ในวันที่ 31 มกราคม 2014 วัตมอร์ย้ายไปร่วมทีมฮิเบอร์เนียน ในลีกสกอตติชพรีเมียร์ชิปในสัญญายืมตัว และสามารถทำประตูแรกได้ในวันที่ 15 มีนาคม 2014 ในนัดที่ทีมแพ้ให้กับ พาร์ทิค ธิสเทิล 3 - 1 วัตมอร์อยู่ลงเล่นให้กับสโมสรฮิเบอร์เนียนจนจบฤดูกาล 2013-2014
ดังคัน วัตมอร์ ได้รับรางวัลผู้เล่นแห่งฤดูกาล จากรายการแข่งขันลีกทีมสำรอง หรือ บาร์เคลยส์ พรีเมียร์ลีก ชุดอายุต่ำกว่า 21 ปี ในวันที่ 29 พฤษภาคม 2015 หลังจากที่สามารถยิง 11 ประตู จากการลงเล่น 18 นัด
ในวันที่ 15 สิงหาคม 2015 วัตมอร์ได้ลงเล่นในเกมพรีเมียร์ลีกให้กับซันเดอร์แลนด์เป็นนัดแรก โดยลงมาเป็นตัวสำรองและสามารถทำประตูได้จากการยิงลูกวอลเลย์นอกกรอบเขตโทษ ในนัดที่แพ้ให้กับนอริชซิตี. หลังจากนั้น วัตมอร์ได้ทำประตูที่ 5 ในนัดที่ซันเดอร์แลนด์เอาชนะ สโมสรฟุตบอลเอ็กซิเตอร์ซิตี 6-3 ในรายการฟุตบอลถ้วยฟุตบอลลีกคัพ ฤดูกาล 2015–16 รอบที่ 2 ที่สนามสเตเดียมออฟไลต์ ในวันที่ 25 สิงหาคม 2015
วัตมอร์ ได้ตกลงเซ็นต่อสัญญาฉบับใหม่ อีก 4 ปีกับซันเดอร์แลนด์ ในวันที่ 22 พฤศจิกายน 2015
ประวัติระดับทีมชาติ
ในวันที่ 28 พฤษภาคม 2015 วัตมอร์ได้ลงเล่นนัดแรกให้กับทีมชาติอังกฤษ ชุดอายุต่ำกว่า 20 ปี ในรายการตูลง ทัวร์นาเมนท์ และสามารถทำประตูที่สองของทีม ในนัดที่เสมอกับโมร็อคโค 3-3 ต่อมาในวันที่ 3 มิถุนายน 2015 เขาได้ทำประตูที่สองของเขา จากการได้ลงเล่นเป็นนัดที่สาม ในนัดที่แพ้ให้กับเม็กซิโก 1-2 หลังรายการการแข่งขันสิ้นสุดลง วัตมอร์ได้ถูกจัดให้อยู่ในทีมแห่งทัวร์นาเมนท์ และได้รับคะแนนเสียงเลือกให้เป็นผู้เล่นดาวรุ่งของทัวร์นาเมนท์
หลังจากนั้น ในวันที่ 25 สิงหาคม 2015 วัตมอร์ได้ถูกเรียกชื่อติดทีมชาติอังกฤษ ชุดอายุต่ำกว่า 21 ปี เป็นครั้งแรก และได้ลงเล่นให้กับทีมนัดแรก โดยลงมาเป็นตัวสำรองในครึ่งหลัง ในนัดที่เอาชนะทีมชาติสหรัฐอเมริกา ชุดอายุต่ำกว่า 23 ปี และได้จ่ายบอลให้เจมส์ วิลสัน ทำประตูชัยของทีม ในวันที่ 3 กันยายน 2015
โจนส์
โจนส์ สามารถหมายถึง
ดังคัน วัตมอร์
ประวัติระดับทีมชาติ
ต่อมาในวันที่ 14 พฤศจิกายน 2015 วัตมอร์ ลงมาเป็นตัวสำรองช่วงท้ายเกม ในรายการฟุตบอลชิงแชมป์แห่งชาติยุโรป 2017 รุ่นอายุต่ำกว่า 21 ปี รอบคัดเลือก ในนัดที่ชนะทีมชาติสวิตเซอร์แลนด์ ชุดอายุต่ำกว่า 21 ปี ไป 3-1 โดยมีส่วนร่วมกับทั้งสามประตู จากการเรียกจุดโทษหนึ่งครั้ง ต่อด้วยสามารถทำประตูแรกของตัวเองให้กับทีมได้ และจ่ายบอลให้เพื่อนทำประตูปิดท้ายเกม
สถิติ
1 รวมรายการฟุตบอลถ้วย เอฟเอ โทรฟี
ชีวิตส่วนตัว
ดังคัน วัตมอร์ เป็นลูกชายของ เอียน วัตมอร์ อดีตประธานบริหารสมาคมฟุตบอลอังกฤษ. นอกจากให้เวลากับฟุตบอลอาชีพแล้ว วัตมอร์ยังเข้ารับการศึกษาในระดับปริญญาตรี ด้านเศรษฐศาสตร์ และบริหารธุรกิจ โดยหลังจากที่เซ็นสัญญากับซันเดอร์แลนด์ วัตมอร์ได้ย้ายหน่วยกิตจากมหาวิทยาลัยแมนเชสเตอร์ มายังมหาวิทยาลัยนิวคาสเซิล. และสามารถสำเร็จการศึกษาด้วยคะแนนเกียรตินิยมอันดับหนึ่งอีกด้วย
อ้างอิง
1994
นิภาพร บุญยะเลี้ยง
กระแตสำเร็จการศึกษาจากคณะสถาปัตยกรรมศาสตร์ มหาวิทยาลัยศรีปทุม
ประวัติ
แตร บุญยะเลี้ยง ชื่อเดิม นิภาพร บุญยะเลี้ยง ชื่อเล่น กระแต ศิลปินค่ายอาร์สยาม เป็นชาวอำเภอห้างฉัตร จังหวัดลำปาง เป็นบุตรคนที่สองจากทั้งหมดสี่คนของผิน แปงอ้วน กับปรานอม รอดเลี้ยง มีพี่น้องคือ เกศรินภรณ์ แปงอ้วน, กระต่าย อาร์สยาม (ชื่อเดิม: คุณหญิง แปงอ้วน หรือ อาทิตยา บุญยะเลี้ยง) และกฤษ บุญยะเลี้ยง (ชื่อเดิม: เรืองเดช แปงอ้วน) ตามลำดับ
นิภาพรมีความสนิทสนมกับฐิฆพรณ์ผู้เป็นน้องสาวมากและทั้งสองสำเร็จการศึกษาระดับปริญญาตรี คณะสถาปัตยกรรม มหาวิทยาลัยศรีปทุม
มวยไทย
นิภาพร บุญยะเลี้ยง เข้าร่วมการแข่งขันมวยไทยเนื่องด้วยใจรัก เธอมีค่าตัวในการชกมวยครั้งแรก 600 บาท โดยใช้ชื่อ "น้ำหวานน้อย ศักดิ์บุญมา" และ "น้ำหวานน้อย ศ.อาร์สยาม" ในการแข่งขันมวยไทย ในเดือนเมษายน พ.ศ. 2545 เธอชนะคะแนน ฟ้าสั่ง ส.พรานไพร ที่จัดขึ้นในจังหวัดฉะเชิงเทรา ต่อมาในรายการชิงแชมป์มวยไทยหญิงนานาชาติรุ่นฟลายเวท ซึ่งจัดขึ้นในวันที่ 26 ธันวาคม พ.ศ. 2546 เธอได้พบกับฮิซะเอะ วะตะนะเบะ โดยกระแตเป็นฝ่ายแพ้คะแนน ส่วนการแข่งขันที่จัดขึ้นที่เดอะมอลล์งามวงศ์วาน ในวันที่ 11 มิถุนายน พ.ศ. 2547 เธอได้พบกับ อายูมิ อินแกรมยิม ซึ่งการแข่งขันในครั้งดังกล่าว กระแตเป็นฝ่ายชนะคะแนน ต่อมา กระแตได้เดินทางไปแข่งขันที่กรุงโตเกียว ประเทศญี่ปุ่น กระแตได้พบกับคู่ชกที่มีชื่อว่า โอชิมา ชิมากิ ซึ่งการแข่งขันในครั้งนี้ กระแตเป็นฝ่ายชนะคะแนน ประมาณสองเดือนต่อมา ในวันที่ 11 สิงหาคม พ.ศ. 2547 ได้มีการแข่งขันที่สนามหลวง กระแตได้พบกับคู่ชกชาวญี่ปุ่นอีกรายที่มีชื่อว่า มาอิโกะ ฮาซูยามา ซึ่งกระแตเป็นฝ่ายชนะด้วยคะแนนเช่นกัน
ผลงานพิธีกร
ออนไลน์
เจ้าหญิงอเล็กเซียแห่งกรีซและเดนมาร์ก
เจ้าหญิงอเล็กเซียแห่งกรีซและเดนมาร์ก (Πριγκίπισσα Αλεξία της Ελλάδας και Δανίας, ประสูติ 10 กรกฎาคม พ.ศ. 2508) พระราชธิดาพระองค์ใหญ่ในสมเด็จพระราชาธิบดีกอนสตันดีโนสที่ 2 แห่งกรีซ กับสมเด็จพระราชินีอันเนอ-มารีแห่งกรีซ พระชนกของพระองค์เป็นพระอนุชาในสมเด็จพระราชินีโซเฟียแห่งสเปน ส่วนพระชนนีของพระองค์เป็นพระขนิษฐาในสมเด็จพระราชินีนาถมาร์เกรเธอที่ 2 แห่งเดนมาร์ก
พระทรงเสกสมรสแล้วกับการ์โลส โมราเลส กุยตานา สถาปนิก และผู้ชนะเลิศการแข่งเรือใบ ณ อาสนวิหารเซนต์โซเฟีย กรุงลอนดอน สหราชอาณาจักร ทั้งสองมีโอรส-ธิดาด้วยกัน 4 องค์ ได้แก่
ซัมเมอร์สแลม (1999)
ซัมเมอร์สแลม (1999) (SummerSlam (1999)) เป็นรายการเพย์-เพอร์-วิว มวยปล้ำอาชีพของเวิลด์ไวด์เรสต์ลิงเฟดดิเรชั่น ที่จัดหลังศึกใหญ่ฟูลลี่โหลด (1999) จัดเมื่อวันที่ 22 สิงหาคม ค.ศ. 1999 ณ สนามทาร์เก็ต เซ็นเตอร์ ในเมืองมินนีแอโพลิส, รัฐมินนิโซตา
เอ็มทีวีวิดีโอมิวสิกอะวอดส์ 2010
เอ็มทีวีวิดีโอมิวสิกอะวอดส์ 2010 (2010 MTV Video Music Awards) เป็นงานประกาศผลรางวัลมิวสิกวิดีโอโดยเอ็มทีวี กำหนดจัดในวันจันทร์ที่ 13 กันยายน 2553 ตามเวลาประเทศไทย ณ โนเกีย เธียเตอร์ ลอสแอนเจลิส โดย เลดี้กาก้า ได้รับการเสนอชื่อในผลงานตัวเอง 13 สาขา นับว่ามากที่สุดในประวัติศาสตร์การจัดงาน
รายนามผู้ได้รับการเสนอชื่อเข้าชิง
รายนามผู้ได้รับการเสนอชื่อเข้าชิง เรียงชื่อศิลปินตามลำดับอักษรภาษาอังกฤษ
การแสดงในงาน
The house artist will be deadmau5. The following will perform along with him:
Source: performers
รายชื่อนักเขียนบันเทิงคดีแนววิทยาศาสตร์
ข้างล่างนี้เป็นการรวบรวมรายชื่อของนักเขียนนิยายวิทยาศาสตร์ไทยและต่างชาติ โดยเรียงลำดับตามตัวอักษรในภาษาไทย (รายชื่อภาษาอังกฤษในวงเล็บเป็นลิงก์ไปอ่านบทความในวิกิพีเดียภาษาอังกฤษ)
ผู้บัญชาการทหารผสมสูงสุดยุโรป
ผู้บัญชาการทหารผสมสูงสุดยุโรป (Supreme Allied Commander Europe) คือหัวหน้าส่วนปฏิบัติการบังคับบัญชาผสมขององค์การสนธิสัญญาแอตแลนติกเหนือ (เนโท) และเป็นผู้นำของศูนย์บัญชาการทหารสูงสุดผสมชาติยุโรป (Supreme Headquarters Allied Powers Europe) ซึ่งมีที่ตั้งอยู่ในประเทศเบลเยียม
ผู้บัญชาการคนแรกคือจอมพลไอเซนฮาวร์ ซึ่งดำรงตำแหน่งระหว่างปี 1951–1952 ผู้บัญชาการทหารผสมสูงสุดยุโรปเป็นตำแหน่งทางทหารที่มีความอาวุโสสูงสุดเป็นอันดับสองในเนโท รองจากประธานคณะกรรมการการทหารเนโท ผู้ดำรงตำแหน่งนี้ทุกคนจะเป็นนายทหารสหรัฐ ซึ่งควบตำแหน่งผู้บัญชาการทหารสหรัฐภาคยุโรป
อายัน
อายัน (अयन, ayana, solstice) คือปรากฏการณ์ที่เกี่ยวข้องกับการโคจรรอบโลกของดวงอาทิตย์ เกิดขึ้นปีละ 2 ครั้ง โดยเกิดขึ้นทุกปีระหว่างวันที่ 20 หรือ 21 มิถุนายนเรียกว่า ครีษมายัน และในวันที่ 22 หรือ 23 ธันวาคมเรียกว่า เหมายัน หรือที่ชาวบ้านเรียกกันว่า ตะวันอ้อมข้าว นอกจากนี้โลกยังมีระยะห่างจากดวงอาทิตย์ไม่เท่ากันตลอดทั้งปี ช่วงที่ใกล้ที่สุดเกิดขึ้นในต้นเดือนมกราคม (147 ล้านกิโลเมตร) และช่วงที่ไกลที่สุดเกิดขึ้นในต้นเดือนกรกฎาคม (152 ล้านกิโลเมตร)
เฉพาะแกนหมุนของโลกที่เอียง เมื่อโคจรรอบดวงอาทิตย์ จึงมีผลสลับขั้วโลกเหนือ กับ ขั้วโลกใต้ เข้าหาดวงอาทิตย์ ทำให้เกิดฤดูกาลต่าง ๆ ขึ้น ส่วนการโคจรของโลกรอบดวงอาทิตย์ที่มีระยะใกล้บ้าง ไกลบ้าง นั้น เป็นอัตราส่วนที่น้อยมากเมื่อเทียบกับระยะห่างจากดวงอาทิตย์ จึงไม่ได้มีผลต่อการเกิดฤดูกาลแต่อย่างใด
สโมสรฟุตบอลสายมิตร กบินทร์ ยูไนเต็ด
สโมสรฟุตบอลสายมิตรกบินทร์ ยูไนเต็ด เป็นสโมสรฟุตบอลอาชีพในประเทศไทย โดยเป็นทีมจากอำเภอกบินทร์บุรี จังหวัดปราจีนบุรี ปัจจุบันเล่นในไทยลีก 3 โซนภาคตะวันออก
ประวัติสโมสร
สโมสรฟุตบอลสายมิตร กบินทร์ ยูไนเต็ด มีฉายา "หนุมานชาญสมร" ก่อตั้งขึ้นเมื่อปี พ.ศ. 2556 ในส่วนของสัญลักษณ์สโมสรนั้นได้มีการใช้หนุมาน ซึ่งเป็นสัญลักษณ์ของ อำเภอกบินทร์บุรี โดยบริเวณใกล้กับสนามได้มีการสร้างอนุสาวรีย์หนุมานไว้เพื่อเป็นสัญลักษณ์และสร้างขวัญกำลังใจให้กับประชาชนชาวอำเภอกบินทร์บุรี
ฤดูกาล 2556 : กบินทร์บุรี ยูไนเต็ด
สโมสรได้ใช้ชื่อ กบินทร์บุรี ยูไนเต็ด ลงทำการแข่งขันในลีกภูมิภาค ดิวิชั่น 2 โซนภาคกลางและภาคตะวันออก เป็นครั้งแรก โดยในฤดูกาลแรกสโมสรจบฤดูกาลในอันดับที่ 13 (จากทั้งหมด 14 ทีม) ลงเล่น 26 นัด ชนะ 4 นัด เสมอ 2 นัด และแพ้ 20 นัด มี 14 คะแนน ทำประตูได้ 22 ประตู เสียไป 51 ประตู
ฤดูกาล 2557 : กบินทร์ ยูไนเต็ด
สโมสรได้ตัดคำว่า "บุรี" ในชื่อสโมสรออกเพื่อความกระชับ สโมสรกบินทร์ ยูไนเต็ด ภายใต้การทำทีมของ ชัยย์วัชร์ สารสิน ลงทำการแข่งขันในลีกภูมิภาค ดิวิชั่น 2 โซนภาคกลางและภาคตะวันออก จบฤดูกาลในอันดับที่ 13 (จากทั้งหมด 14 ทีม) ลงเล่น 26 นัด ชนะ 3 นัด เสมอ 4 นัด และแพ้ 19 นัด มี 13 คะแนน ทำประตูได้ 31 ประตู เสียไป 61 ประตู
ฤดูกาล 2558 : กบินทร์ ยูไนเต็ด
สโมสรลงเล่นในลีกภูมิภาค ดิวิชั่น 2 โซนภาคกลางและภาคตะวันออก ในฤดูกาลนี้สโมสรได้เปิดตัว ภายใต้ชื่องาน "9 งาน หนุมานชาญสมร 9 หน้า" พร้อมทั้งจัดตั้งโครงการ "หนุมานอะคาเดมี่" เป็นกิจกรรมที่ฝึกพื้นฐานฟุตบอลเบื้องต้นให้กับเยาวชนอายุระหว่าง 6-15 ปี จำนวน 60 คน
ในเลกแรก สโมสรยกเลิกสัญญากับ ชัยย์วัชร์ สารสิน และแต่งตั้ง ศุภธนัช ปาลกะวงศ์ ณ อยุธยา เข้ามาคุมทีม โดยจบเลกแรกผงานของทีม ชนะ 3 นัด เสมอ 6 นัด และ แพ้ 4 นัด มี 15 คะแนน ยิงได้ 16 ประตู และเสีย 16 ประตู สำหรับผลงานในลีกคัพ แม้ในรอบแรก จะเอาชนะปทุมธานีถึงถิ่น 1-2 แต่มาในรอบ 64 ทีมสุดท้าย ต้องพ่ายให้กับ การท่าเรือ เอฟซี ไปถึง 6-0
เลกที่สอง สโมสรมีการเปลี่ยนแปลงทีมครั้งใหญ่ โดยปล่อยนักเตะออกจากทีมถึง 18 คน พร้อมทั้งแต่งตั้ง จำแลง แก้วทอง เป็นหัวหน้าผู้ฝึกสอน และได้ บมจ.เมืองไทย ประกันภัย เข้ามาเป็นผู้สนับสนุนหลัก จนสร้างผลงานได้ดีกว่าปีที่ผ่านมา โดยในนัดที่เปิดบ้านแพ้ให้กับ ปราจีนบุรี ยูไนเต็ด 1-3 มีแฟนบอลเข้ามาชมเต็มความจุของสนาม ในฤดูกาลนี้ สโมสรกบินทร์ ยูไนเต็ด จบในอันดับที่ 8 จาก 14 ทีม ชนะ 8 นัด เสมอ 7 นัด และ แพ้ 11 นัด มี 31 คะแนน ยิงได้ 39 ประตู และเสีย 46 ประตู นับเป็นผลงานที่ดีที่สุดนับตั้งแต่ก่อตั้งสโมสร
ฤดูกาล 2559 : สายมิตรกบินทร์ ยูไนเต็ด
สโมสรมีการเปลี่ยนแปลงบอร์ดบริหารทีมใหม่ และเปลี่ยนชื่อสโมสรใหม่เป็น สโมสรสายมิตรกบินทร์ ยูไนเต็ด จากการเปลี่ยนแปลงบอร์ดบริหารทีมใหม่ ส่งผลให้การพัฒนาของทีมชะงักไปชั่วขณะ จากปัญหาดังกล่าวทำให้ วิวัฒน์ไชย บุตรเนียร รองประธานสโมสร เข้ามามีบทบาทในการบริหารจัดการทีมมากขึ้น โดยได้สร้างห้องผู้ตัดสิน สร้างห้องน้ำ รวมถึงจัดให้มีรถบัสปรับอากาศประจำทีม ในการเดินทางเป็นทีมเยือนในช่วงท้ายเลกแรก
เลกที่สอง สโมสร ได้ดึงตัว ประสงค์ คุ้มศักดิ์ เข้ามาทำหน้าที่หัวหน้าผู้ฝึกสอนแทน ธนากร ธรรมแสงดาว เมื่อจบฤดูกาล 2559 สโมสรสายมิตร กบินทร์ ยูไนเต็ด จบในอันดับที่ 11 จาก 12 ทีม ชนะ 6 นัด เสมอ 5 นัด และ แพ้ 11 นัด มี 23 คะแนน ยิงได้ 20 ประตู และเสีย 34 ประตู
ฤดูกาล 2560 : สายมิตรกบินทร์ ยูไนเต็ด
สโมสรแต่งตั้ง ดาวยศ ดารา เข้ามาทำหน้าที่หัวหน้าผู้ฝึกสอนของทีม ขณะที่ทางฝ่ายจัดการแข่งขันได้ทำการเปลี่ยนชื่อลีกการแข่งขันจาก "ลีกภูมิภาค ดิวิชั่น 2" เป็น "ไทยลีก 4" และปรับรูปแบบลีกการแข่งขันเป็น 3 เลก โดยสโมสรสายมิตรกบินทร์ ยูไนเต็ด ลงเล่นใน ไทยลีก 4 โซนภาคตะวันออก ซึ่งมีทีมในโซนทั้งหมดจำนวน 10 ทีม โดยหลังแข่งขันได้เพียง 3 นัด สโมสรก็ประกาศพักงานโค้ชดาวยศ ดารา อย่างไม่มีกำหนด และมอบหมายให้ สุทธิศักดิ์ ชาคม ผู้ช่วยโค้ชขึ้นทำหน้าที่แทน
ฤดูกาล 2561 : สายมิตรกบินทร์ ยูไนเต็ด
ในฤดูกาลนี้มีทีมในโซนทั้งหมดจำนวน 10 ทีม ฝ่ายจัดการแข่งขันได้จัดให้มีทีมบี จากไทยลีก1 เข้ามาร่วมแข่งขันด้วย โดยแบ่งการแข่งขันออกเป็น 3 เลก ในช่วงเลกแรก สโมสรมอบหมายให้ สุทธิศักดิ์ ชาคม ทำหน้าที่ต่อ แต่ผลงานไม่สู้ดีนัก สโมสรจึงแต่งตั้ง สรศักดิ์ แรตสอน เข้ามาทำหน้าที่แทนในช่วงท้ายเลกแรก แม้สถานการณ์จะเริ่มดีขึ้น แต่ทีมก็ยังต้องลุ้นหนีตกชั้นจนถึงนัดสุดท้าย ร่วมกับอีก 2 ทีม คือ อีสาน ดีบีชออร่า พัทยา และ นครนายก เอฟซี โดยผลปรากฏว่า สายมิตรกบินทร์ ยูไนเต็ด จบอันดับที่ 5 อีสาน ดีบีชออร่า พัทยา จบอันดับที่ 6 ทั้งสองทีมมี 35 คะแนนเท่ากัน แต่ผลเฮด-ทู-เฮดของสายมิตรกบินทร์ ยูไนเต็ด (4 คะแนน ผลต่างได้เสีย +1) ดีกว่าอีสาน ดีบีชออร่า พัทยา (4 คะแนน ผลต่างได้เสีย -1) ขณะที่ นครนายก เอฟซี จบอันดับที่ 7 มี 34 คะแนน แม้จะดีกว่า ชลบุรี เอฟซี บี, ราชนาวี บี และ พัทยา ยูไนเต็ด บี แต่ทีมบีไม่มีผลในการเลื่อนชั้นหรือตกชั้น ส่งผลให้นครนายก เอฟซี ต้องตกชั้นไป
ฤดูกาล 2562 : สายมิตรกบินทร์ ยูไนเต็ด
ในฤดูกาลนี้ มีทีมในโซนเพียง 8 ทีม ฝ่ายจัดการแข่งขันจึงได้แบ่งการแข่งขันออกเป็น 4 เลก ขณะที่สโมสรยังคงใช้ สรศักดิ์ แรตสอน ทำทีมต่อ ในฤดูกาลนี้สโมสร จบในอันดับที่ 4 ชนะ 10 นัด เสมอ 10 นัด และ แพ้ 8 นัด มี 40 คะแนน ยิงได้ 32 ประตู และเสีย 30 ประตู
สนาม
ใช้สนามกีฬาน้อมเกล้ามหาราชของเทศบาลตำบลกบินทร์ เป็นสนามเหย้า สนามแห่งนี้มีเอกลักษณ์ตรงที่สนามจะติดกับสถานีสถานีรถไฟกบินทร์บุรี และจะมีรถไฟวิ่งผ่านสนามในช่วงที่กำลังทำการแข่งขัน
สัญลักษณ์สโมสร
ในปี พ.ศ. 2556 สโมสรกบินทร์บุรี ยูไนเต็ด ได้ใช้สัญลักษณ์หนุมาน ยืนถือหอกบนโล่ห์สีแดง มีรูปลูกฟุตบอลเปล่งรัศมี ด้านล่างมีริบบิ้นสีทอง ประดับชื่อสโมสรเป็นภาษาไทย "กบินทร์บุรี ยูไนเต็ด" แต่ภายหลังได้ตัดคำว่า "บุรี" ออกเป็น "กบินทร์ ยูไนเต็ด" เพื่อความกระชับ
ต่อมาในปี พ.ศ. 2558 สโมสรกบินทร์ ยูไนเต็ด ได้มีการเปลี่ยนแปลงสัญลักษณ์อีกครั้ง โดยใช้รูปหนุมานเฉพาะส่วนหัว แสดงเอกลักษณ์การหาวเป็นดาวและเดือน ด้านล่างประดับตรีเพชร (สามง่าม) อาวุธประจำตัวของหนุมาน สื่อถึง 3 สิ่ง คือ "สโมสร, นักฟุตบอล และแฟนคลับ" นอกจากนี้ยังมีชื่อสโมสรเป็นภาษาอังกฤษ "Kabin United" ประดับไว้